兰  明 陈汝言  兰生深山中，馥馥吐幽香   偶为世人赏，移之置高堂   雨露失天时，根株离本乡   虽承爱护力，长养非其方   冬寒霜雪零，绿叶恐雕伤   何如在林壑，时至还自芳   咏同心兰四绝句  清钱谦益  新妆才罢采兰时，忽见同心吐一枝   珍重天公裁剪意，妆成敛拜喜盈眉   兰 花  清秋瑾  九畹齐栽品独优，最宜簪助美人头   一从夫子临轩顾，羞伍凡葩斗艳俦